Document ID: 32008D0094

KOMMISSIONENS AFGØRELSE
af 25. januar 2008
om ajourføring af bilag A til den monetære konvention indgået mellem Den Franske Republiks regering, på Det Europæiske Fællesskabs vegne, og Fyrstendømmet Monacos regering
(2008/94/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til den monetære konvention af 24. december 2001 indgået mellem Den Franske Republiks regering, på Det Europæiske Fællesskabs vegne, og Fyrstendømmet Monacos regering (1), særlig artikel 11, stk. 3, og
ud fra følgende betragtninger:
(1)
Ifølge artikel 11, stk. 2, i den monetære konvention indgået mellem Den Franske Republiks regering, på Det Europæiske Fællesskabs vegne, og Fyrstendømmet Monacos regering (i det følgende benævnt »den monetære konvention«) skal Fyrstendømmet Monaco anvende Frankrigs bestemmelser om gennemførelse af visse fællesskabsretsakter om kreditinstitutters aktiviteter og tilsynet med disse og om forebyggelse af systemiske risici i betalings- og værdipapirafviklingssystemer. Disse retsakter er opført i bilag A til konventionen. Dette bilag blev senest ajourført ved Kommissionens afgørelse 2006/558/EF (2). En række retsakter i bilag A er blevet ændret, og ændringsretsakterne bør indsættes i dette bilag. Desuden er en række nye fællesskabsretsakter, der falder ind under anvendelsesområdet for artikel 11, stk. 2, i den monetære konvention blevet vedtaget og bør indsættes i bilag A.
(2)
Europa-Parlamentets og Rådets direktiv 2006/46/EF af 14. juni 2006 om ændring af Rådets direktiv 78/660/EØF om årsregnskaberne for visse selskabsformer, 83/349/EØF om konsoliderede regnskaber, 86/635/EØF om bankers og andre penge- og finansieringsinstitutters årsregnskaber og konsoliderede regnskaber og 91/674/EØF om forsikringsselskabers årsregnskaber og konsoliderede regnskaber (3) vedrører kreditinstitutters aktiviteter og tilsynet med disse og ændrer Rådets direktiv 86/635/EØF (4), som i forvejen er opført i bilag A. Det falder derfor ind under anvendelsesområdet for artikel 11, stk. 2, i den monetære konvention og bør indsættes i bilag A.
(3)
Europa-Parlamentets og Rådets direktiv 2006/49/EF af 14. juni 2006 om kravene til investeringsselskabers og kreditinstitutters kapitalgrundlag (omarbejdning) (5) vedrører kreditinstitutters aktiviteter og tilsynet med disse. Det falder derfor ind under anvendelsesområdet for artikel 11, stk. 2, i den monetære konvention og bør også indsættes i bilag A. Direktiv 2006/49/EF ophæver endvidere Rådets direktiv 93/6/EØF (6), ændret bl.a. ved Europa-Parlamentets og Rådets direktiv 2002/87/EF (7) og Europa-Parlamentets og Rådets direktiv 2004/39/EF (8), som derfor bør slettes af bilag A.
(4)
Rådets direktiv 93/22/EØF af 10. maj 1993 om investeringsservice i forbindelse med værdipapirer (9) blev ophævet ved direktiv 2004/39/EF, ændret ved Europa-Parlamentets og Rådets direktiv 2006/31/EF (10), og det bør derfor slettes af bilag A.
(5)
Europa-Parlamentets og Rådets direktiv 2005/1/EF af 9. marts 2005 om ændring af Rådets direktiv 73/239/EØF, 85/611/EØF, 91/675/EØF, 92/49/EØF og 93/6/EØF og af Europa-Parlamentets og Rådets direktiv 94/19/EF, 98/78/EF, 2000/12/EF, 2001/34/EF, 2002/83/EF og 2002/87/EF med henblik på indførelse af en ny organisationsstruktur for udvalg vedrørende finansielle tjenesteydelser (11) vedrører kreditinstitutters aktiviteter og tilsynet med disse og ændrer Europa-Parlamentets og Rådets direktiv 94/19/EF (12) og Europa-Parlamentets og Rådets direktiv 2002/87/EF (13), som i forvejen er opført i bilag A. Det falder derfor ind under anvendelsesområdet for artikel 11, stk. 2, i den monetære konvention og bør også indsættes i bilag A.
(6)
Europa-Parlamentets og Rådets direktiv 2006/48/EF af 14. juni 2006 om adgang til at optage og udøve virksomhed som kreditinstitut (omarbejdning) (14) vedrører kreditinstitutters aktiviteter og tilsynet med disse. Det falder derfor ind under anvendelsesområdet for artikel 11, stk. 2, i den monetære konvention og bør også indsættes i bilag A med undtagelse af afsnit III og IV. Direktiv 2006/48/EF ophæver Europa-Parlamentets og Rådets direktiv 2000/12/EF (15), ændret bl.a. ved Europa-Parlamentets og Rådets direktiv 2000/28/EF (16), 2002/87/EF og 2004/39/EF, som derfor bør slettes af bilag A. Da direktiv 2006/48/EF derudover ændrer direktiv 2002/87/EF, som er opført i bilag A, bør det også opføres som en ændring af det sidstnævnte direktiv.
(7)
Kommissionens forordning (EF) nr. 1287/2006 af 10. august 2006 om gennemførelse af Europa-Parlamentets og Rådets direktiv 2004/39/EF for så vidt angår registreringsforpligtelser for investeringsselskaber, indberetning af transaktioner, markedsgennemsigtighed, optagelse af finansielle instrumenter til handel samt definitioner af begreber med henblik på nævnte direktiv (17) og Kommissionens direktiv 2006/73/EF af 10. august 2006 om gennemførelse af Europa-Parlamentets og Rådets direktiv 2004/39/EF for så vidt angår de organisatoriske krav til og betingelserne for drift af investeringsselskaber samt definitioner af begreber med henblik på nævnte direktiv (18) vedrører kreditinstitutters aktiviteter og tilsynet med disse og supplerer direktiv 2004/39/EF, ændret ved direktiv 2006/31/EF, som i forvejen er opført i bilag A. De falder derfor ind under anvendelsesområdet for artikel 11, stk. 2, i den monetære konvention og bør også indsættes i bilag A.
(8)
Europa-Parlamentets og Rådets direktiv 2000/46/EF af 18. september 2000 om adgang til at optage og udøve virksomhed som udsteder af elektroniske penge og tilsyn med en sådan virksomhed (19) vedrører kreditinstitutters aktiviteter og tilsynet med disse. Det falder derfor ind under anvendelsesområdet for artikel 11, stk. 2, i den monetære konvention og bør også indsættes i bilag A.
(9)
Bilag A til den monetære konvention bør derfor ændres i overensstemmelse hermed. Af hensyn til klarheden bør bilag A udskiftes i sin helhed.
(10)
På sit møde den 13. september 2007 informerede Kommissionen det blandede udvalg om, at det er nødvendigt at ajourføre bilag A til den monetære konvention. Det blandede udvalg tog Kommissionens holdning til efterretning -
TRUFFET FØLGENDE AFGØRELSE:
Eneste artikel
Bilag A til den monetære konvention indgået mellem Den Franske Republiks regering, på Det Europæiske Fællesskabs vegne, og Fyrstendømmet Monacos regering erstattes af bilaget til denne afgørelse.
Udfærdiget i Bruxelles, den 25. januar 2008.

Labels: 2
4
11
18
15